KS Daily View 21.01.2022
21 มกราคม 2565

KS Daily View 21.01.2022 >>> รายงานผลประกอบการกลุ่มธนาคารไทยโดยรวมออกมาดี รายได้ฟื้นตัว ขณะที่คุณภาพสินทรัพย์ดีขึ้นหลังกลับมาเปิดเมือง/ ศบค.เคาะเปิดรับลงทะเบียนแบบ'Test & Go' เริ่ม 1 ก.พ. หนุนกลุ่มขนส่งและท่องเที่ยว/ SET คาด 1650-55 หุ้นแนะนำ HENG
ตลาดต่างประเทศ: ตลาดหุ้นสหรัฐฯ ยังปรับตัวลงต่อเนื่อง นำโดยหุ้นกลุ่มเทคโนโลยี โดยดัชนี NASDAQ ถึงแม้ว่าช่วงเปิดตลาดจะดีดตัวขึ้นอย่างแข็งแกร่ง นักลงทุนเข้าช้อนซื้อหุ้นที่ร่วงลงอย่างหนักในพุธ แต่ตลาดร่วงลงในเวลาต่อมาในช่วงท้ายของการซื้อขาย ท่ามกลางความกังวลต่อเงินเฟ้อสูงธนาคารกลางต้องเร่งดำเนินนโยบาบการเงินเข้มงวดจนเศรษฐกิจชะลอตัว
รายงานผลประกอบการของ Netflix ที่กำไรออกมาดีกว่าคาด แต่ทางบริษัทกลับให้มุมมองลบต่อการเติบโตของผู้ subscription ใน 3 เดือนแรกของปีว่าน่าจะชะลอตัวลงมากกว่าที่ตลาดคาดมาก (2.5 ล้าน subscribers เทียบตลาดคาด 4 ล้าน subscribers) จากการแข่งขันที่ดุเดือดมากขึ้นโดยเฉพาะบริษัทผู้ผลิต contents เริ่มหันมาทำ Streaming เองมากขึ้น ส่งผลให้ราคาหุ้นปิดตลาดปรับตัวลงไป -1.48% และ after hour ปรับตัวลงไปกว่า 20% และส่งผล sentiment กดดันหุ้นกลุ่มเทคโนโลยีโดยรวม
ขณะที่ตลาดหุ้นยุโรปปิดบวกติดต่อกันเป็นวันที่ 2 โดยหุ้นกลุ่มเดินทางนำตลาดปรับตัวขึ้น เนื่องจากหุ้นกลุ่มสายการบินพุ่งขึ้น หลังจากไรอันแอร์เปิดเผยมุมมองเชิงบวกเกี่ยวกับแนวโน้มการเดินทางในปี 2565 นอกจากนี้นางคริสติน ลาการ์ด ประธานธนาคารกลางยุโรป (ECB) ระบุว่า เงินเฟ้อในยูโรโซนจะลดลงทีละน้อยในปีนี้ เนื่องจากแรงกดดันจากปัจจัยหลัก ๆ ซึ่งได้แก่ปัญหาคอขวดด้านอุปทานและราคาพลังงานที่พุ่งขึ้นนั้น จะบรรเทาลง ช่วยลดความกังวลของนักลงทุนว่า ECB จะเริ่มขึ้นดอกเบี้ยในปีนี้ตาม Fed
ตรวจสอบ sentiment นักลงทุนผ่านดัชนี Fear & Greed Index พบว่าล่าสุดอยู่ที่ระดับ 52 จุด ซึ่งถือว่าอยู่ในโซนกลาง นักลงทุนไม่กล้าหรือกลัวในการลงทุนมากเกินไป อย่างไรก็ตาม VIX index อยู่ที่ระดับ 25.59 จุดพุ่งขึ้นสูงสุดในรอบ 1 เดือนแสดงถึงความผันผวนที่มีแนวโน้มสูงขึ้น
ตลาดภายในประเทศ: รายงานผลประกอบการกลุ่มธนาคารไทย 4 แห่งโดยรวมถือว่าออกมาดี โดยธนาคาร KKP และ TTB ออกมาดีกว่าคาดโดยมาจาก 1) Loan yield ปรับตัวดีขึ้นหลักจากมีการจัด debt restructure 2) คุณภาพสินทรัพย์ที่ดีขึ้น NPL ลดลงส่งผลให้มีการตั้งสำรองลดลง 3) รายได้ค่าธรรมเนียมฟื้นตัวดีขึ้น สำหรับ BBL รายงานกำไรออกมาต่ำกว่าคาดถึงแม้ว่ารายได้จากสินเชื่อ, ค่าธรรมเนียมและคุณภาพสินทรัพย์ดีขึ้นสอดคล้องกับกลุ่มแต่กำไรถูกดึงจาก operating expense (OPEX) ในด้าน digital channel และการตั้งสำรองที่ยังสูงกว่าคาด ขณะที่ BAY รายงานงบออกมาตามตลาดคาด.
ศบค.เคาะเปิดรับลงทะเบียนแบบ'Test&Go' เริ่ม 1 ก.พ. และเพิ่มแซนด์บ็อกซ์หลายแห่งเรามองเป็นสัญญาณที่ดีต่อหุ้นกลุ่มขนส่งและกลุ่มท่องเที่ยว ขณะที่ปัจจัยสนับสนุนต่อไปคือมาตรการเราเที่ยวด้วยกันเฟส 4 สำหรับภาพการลงทุนเราคงเน้นลงทุนหุ้นกลุ่ม Value, Dividend และอ้างอิงกับการบริโภคภายในประเทศเป็นหลักในสภาวะที่ตลาดหุ้นยังมีความผันผวนสูงก่อนการประชุม Fed ในสัปดาห์หน้า (26/01/22).
มุมมองตลาดหุ้น SET คาด 1650-55 หุ้นแนะนำ HENG
Top pick: HENG (ราคาพื้นฐาน 5.70 บาท). คาดมีแนวโน้มการเติบโตที่ดีในปีนี้ บริษัทตั้งเป้าสินเชื่อรวมปี 65 โต 30% โดยเฉพาะขยายสินเชื่อจำนำทะเบียนที่ยังเติบโตสูง รวมถึงการขยายกว่า 100 สาขา และการจับมือพันธมิตรประกันช่วยหนุนการขยายธุรกิจ.
รายงานตัวเลขเศรษฐกิจ
วันศุกร์ ติดตาม ตัวเลขส่งออก และนำเข้าของไทยเดือน ธ.ค. ตัวเลข Inflation rate ของญี่ปุ่น เดือน ธ.ค. คาด +0.7% YoY และถ้อยแถลงของ ECB Lagarde
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp